رنجی ٹرافی

رنجی ٹرافی  بھارت میں کھیلا جانے والا گھریلو فرسٹ کلاس کرکٹ مسابقہ کا نام ہے۔ اس میں ملک بھر سے مختلف صوبہ جات کی ٹیمیں حصہ لیتی ہیں۔ رنجی میں فی الحال 29 صوبوں سے 37 ٹیمیں ہیں۔ رنجی کا نام بھارت کی طرف سے پہلی دفعہ کرکٹ کھیلنے والے رنجیت سنگھ جی کے نام پر رکھا گیا ہے۔ انہیں رنجی بھی کہا جاتا تھا۔

رنجی ٹرافی کی موجودہ فاتح ٹیم ودربھ رنجی ٹیم ہے۔ اس نے 2018ء/19ء سیزن میں سوراشٹر رنجی ٹیم کو 78 رنوں سے شکست دے کر یہ خطاب اپنے نام کیا۔ یہ مقابلہ ودربھ کرکٹ ایسوسی ایشن اسٹیڈیم ناگپور میں کھیلا گیا تھا۔ گزشتہ سال کا خطاب بھی ودربھ نے ہی جیتا تھا۔ اس سال مفتوح ٹیم دہلی تھی جسے ودربھ نے 9 وکٹوں سے شکست دی تھی۔
رنجی ٹرافی میں سب سے زیادہ رن بنانے والے کھلاڑی وسیم جعفر ہیں جنہوں نے اب تک 10665 رن بنا لیے ہیں۔ سب سے زیادہ سیکڑا بھی انہیں کے نام ہے۔ انہوں نے کل 36 سیکڑے لگائے ہیں۔ سب سے زیادہ وکٹ راجیندر گوئل کے نام ہیں۔ انہوں نے اپنے رنجی کیرئر میں کل 637 وکٹ لیے ہیں۔

تاریخ 

رنجی مسابقوں کا آغاز ایک اجلاس کے بعد جولائی 1934ء میں ہوا تھا۔ 1934–75۔ ۔ رنجی ٹرافی کا پہلا مقابلہ 4 نومبر 1934ء کو مدراس اور میسور کے مابین کھیلا گیا تھا۔ یہ مقابلہ چیپک گراونڈ مدراس میں ہوا تھا۔ ممبئی کی ٹیم نے سب سے زیادہ 41 بار رنجی ٹرافی کا خطاب اپنے نام کیا ہے جس میں 1958ء-59ء تا 1972ء-73ء لگاتار 15 خطاب بھی شامل ہیں۔

مساہمین 
رنجی ٹرافی میں فرسٹ کلاس کرکٹ کی ٹیمیں حصہ لے سکتی ہیں۔ اس کی زیادہ تر ٹیمیں علاقائی ہیں اور جگرافیائی بنیاد پر ٹیمیں بنائی گئی ہیں۔ البتہ دو ٹیموں (ریلوے اور سروسز) کا تعلق جغرافیہ سے نہیں۔

موجودہ ٹیمیں 
رنجی کی موجودہ ٹیمیں مندرجہ ذیل ہیں؛
آندھرا، اروناچل پردیش، آسام، بڑودہ، بنگال، بہار، چھتیس گڑھ، دہلی، گوا، گجرات، ہریانہ، ہماچل پردیش، حیدراباد (تیلانگانہ)، جموں اور کشمیر، جحارکھنڈ، کرناٹک، کیرلا، مدھیہ پردیش، مہاراشٹر، میگھالیہ، منی پور، مزورم، ممبئی، ناگالینڈ، اڑیسہ، پدوچیری، پنجاب، ریلوے، راجستھان، سوراشٹر، سکم، سروسز، تمل ناڈو، تریپورہ، اترپردیش، اتراکھنڈ، ودربھ۔

حوالہ جات 

بھارت میں کھیل
بھارت میں مقامی کرکٹ مقابلے
کامنز زمرہ جس کا ربط ویکی ڈیٹا پر ہے
بھارت میں 1934ء کی تاسیسات
1934ء میں قائم ہونے والی کھیلوں کی لیگیں
Short description is different from Wikidata
چھوٹے پیغام خانوں کا استعمال کرنے والے مضامین
کرکٹ
ممبئی
بھارت میں کرکٹ